PRIPOMIENKY DVORA AUDÍTOROV

ÚVOD

1. V tejto výročnej správe je predložené hodnotenie Dvora audítorov týkajúce sa Európskych rozvojových fondov (ERF). Hlavné informácie o príslušných činnostiach a výdavkoch v roku 2013 sú uvedené v tabuľke 1 .

Tabuľka 1 – Európske rozvojové fondy – hlavné informácie za rok 2013 (mil. EUR) Hlava rozpočtu Oblasť politiky Opis Platby v roku 2013 Európske rozvojové fondy 8. ERF Prevádzkové výdavky Projekty 20 Rozpočtová podpora 0 Administratívne výdavky 0 20 9. ERF Prevádzkové výdavky Projekty 256 Rozpočtová podpora 1 Administratívne výdavky 2 259 10. ERF Prevádzkové výdavky Projekty 1 961 Rozpočtová podpora 717 Administratívne výdavky 94 2 772 Celkové prevádzkové výdavky (projekty) 2 237 Celkové prevádzkové výdavky (rozpočtová podpora) 718 Celkové administratívne výdavky 96 Celková výška platieb 3 051 – zálohy - 1 753 + zúčtovanie záloh 1 314 Kontrolovaný súbor 2 612 Celková výška individuálnych záväzkov (36) 3 350 Celková výška rámcových záväzkov (36) 3 923

PRIPOMIENKY DVORA AUDÍTOROV

Špecifické charakteristiky Európskych rozvojových fondov

2. ERF sú hlavným nástrojom poskytovania pomoci Európskej únie na rozvojovú spoluprácu africkým, karibským a tichomorským (AKT) štátom a zámorským krajinám a územiam (ZKÚ). Dohoda o partnerstve, podpísaná v Cotonou 23. júna 2000 na obdobie 20 rokov („dohoda z Cotonou“), je súčasným rámcom pre vzťahy Európskej únie so štátmi AKT a ZKÚ. Jej hlavným zameraním je zmiernenie a napokon odstránenie chudoby.

3. ERF financujú členské štáty, vzťahujú sa na ne samostatné nariadenia o rozpočtových pravidlách a riadi ich Komisia mimo rámca všeobecného rozpočtu EÚ. Európska investičná banka (EIB) riadi investičný nástroj, na ktorý sa nevzťahuje vyhlásenie Dvora audítorov o vierohodnosti ani postup udeľovania absolutória Európskym parlamentom (1) (2).

4. ERF riadi takmer v plnej miere Generálne riaditeľstvo Komisie pre rozvoj a spoluprácu (EuropeAid), ktoré riadi aj širokú škálu výdavkov z rozpočtu EÚ (3) (4).

5. Intervenčné opatrenia ERF sa realizujú prostredníctvom projektov a rozpočtovej podpory (5) v rámci troch hlavných spôsobov hospodárenia. V roku 2013 sa 42 % platieb vykonalo v rámci centralizovaného hospodárenia, 32 % v rámci decentralizovaného hospodárenia a 26 % v rámci spoločného hospodárenia (6).

Riziká pre riadnosť

6. Výdavky, ktoré sú témou tejto správy, sa realizujú prostredníctvom rozličných metód poskytovania pomoci používaných v 79 krajinách. Pravidlá a postupy sú často komplexné vrátane pravidiel a postupov verejného obstarávania a udeľovania zákaziek. Dvor audítorov vyhodnotil riziko ako inherentne vysoké.

7. V dvoch oblastiach – rozpočtová podpora (7) a príspevky EÚ na projekty s viacerými darcami realizované medzinárodnými organizáciami (8), napr. Organizáciou Spojených národov (OSN) – charakter nástrojov a platobné podmienky obmedzujú rozsah náchylnosti transakcií na chyby.

8. Rozpočtová podpora prispieva do všeobecného rozpočtu príslušného štátu alebo rozpočtu určeného na konkrétnu politiku či cieľ. Dvor audítorov skúma, či Komisia dodržiava osobitné podmienky vykonávania platieb rozpočtovej podpory príslušnej partnerskej krajine a overuje, že boli dodržané všeobecné podmienky oprávnenosti (napr. pokrok v hospodárení s financiami vo verejnom sektore).

9. Komisia však disponuje pri rozhodovaní o tom, či boli splnené tieto všeobecné podmienky, značnou flexibilitou. Audit Dvora audítorov týkajúci sa riadnosti nemôže siahať za fázu vyplatenia pomoci partnerskej krajine. Finančné prostriedky sa po prevedení zlúčia s rozpočtovými zdrojmi prijímateľskej krajiny. Nedostatky finančného hospodárenia nebudú počas auditu riadnosti vykonaného Dvorom audítorov identifikované ako chyby.

PRIPOMIENKY DVORA AUDÍTOROV ODPOVEDE KOMISIE

10. Príspevky Komisie na projekty s viacerými darcami sa spoja s príspevkami ostatných darcov a nevyčleňujú sa na konkrétne identifikovateľné položky oprávnených výdavkov. V rámci tzv. „konceptuálneho prístupu“ Komisia predpokladá, že príslušné transakcie sú riadne, ak zlúčená suma zahŕňa dostatočné oprávnené výdavky na pokrytie príspevku EÚ. Ak majú ostatní darcovia rovnaký prístup a uplatňujú také isté podmienky oprávnenosti pre svoj príspevok, vzniká riziko, že celkové výdavky nesplnia kombinované požiadavky podmienenosti Komisie a ostatných darcov. 10. Komisia sa domnieva, že zavedené opatrenia vnútornej kontroly spolu s opatreniami príslušných medzinárodných organizácií obmedzujú teoretické riziko na úroveň, ktorá je skutočne prijateľná. Komisia si nie je vedomá žiadnych konkrétnych problémov s „konceptuálnym prístupom“ (ktorý bol vyvinutý s cieľom umožniť Komisii zúčastňovať sa na opatreniach zahŕňajúcich viacerých darcov vrátane trustových fondov). Tento prístup zaručuje splnenie právnych požiadaviek platných pre financovanie vonkajších opatrení EÚ (a to tak, že suma príspevku iných darcov musí byť dostatočná na pokrytie akýchkoľvek činností, ktoré nie sú oprávnené podľa pravidiel EÚ), a pritom umožňuje hospodáriť s prostriedkami EÚ tým najefektívnejším spôsobom (prostredníctvom koordinácie darcov) v súlade so zásadou riadneho finančného hospodárenia. Komisia obmedzuje toto riziko posúdením postupov partnerských medzinárodných organizácií v oblasti účtovníctva, auditu, vnútornej kontroly, verejného obstarávania, zverejňovania informácií ex post a ochrany osobných údajov pred každou spoluprácou, ďalej prítomnosťou svojich zamestnancov na mieste (a ich účasťou na zasadnutiach riadiacich skupín), ako aj prísnym dodržiavaním celkového finančného výkazníctva, ktoré od medzinárodnej organizácie vyžaduje. Počas vykonávania programov vonkajšej činnosti sa navyše systémy pravidelne preverujú prostredníctvom overovacích misií externých audítorov. Pri auditoch, ktoré Komisia doteraz vykonala, sa nezistili žiadne „konkrétne riziká“ tohto charakteru a Komisia ani nepozná žiadneho darcu s „rovnakými kritériami oprávnenosti“.

PRIPOMIENKY DVORA AUDÍTOROV

KAPITOLA I – HOSPODÁRENIE S ÔSMYM, DEVIATYM A DESIATYM ERF

Finančné hospodárenie

11. Dohody o ERF sa zvyčajne uzatvárajú na záväzné obdobie približne piatich rokov, platby však možno uskutočňovať v priebehu dlhšieho obdobia. V roku 2013 sa vykonali platby z ôsmeho, deviateho a desiateho ERF. Ôsmy ERF (1995 – 2000) dosahuje výšku 12 840 mil. EUR a deviaty ERF (2000 – 2007) 13 800 mil. EUR.

12. Celková výška desiateho ERF (2008 – 2013) predstavuje 22 682 mil. EUR. Z tejto sumy sa 21 967 mil. EUR prideľuje na štáty AKT a 285 mil. EUR na ZKÚ. V týchto sumách je zahrnutých 1 500 mil. EUR pre štáty AKT a 30 mil. EUR pre ZKÚ určených na investičný nástroj riadený EIB. A napokon na výdavky Komisie súvisiace s programovaním ERF a hospodárením s ním je vyčlenená suma vo výške 430 mil. EUR.

13. V roku 2013 dosiahli príspevky od členských štátov celkovo 3 200 mil. EUR, z ktorých 2 950 mil. EUR bolo určených na opatrenia riadené Komisiou.

14. V tabuľke 2 sa uvádza využitie zdrojov ERF v priebehu roku 2013 a kumulatívne. Keďže finančné prostriedky desiateho ERF nebudú už po 31. decembri 2013 viazané (9), Komisii sa, pokiaľ ide o záväzky, podarilo dosiahnuť lepšie výsledky: rámcové záväzky prekročili pôvodnú prognózu o 29 % a individuálne záväzky o 31 %. V dôsledku toho boli platby o 7 % vyššie, ako sa pôvodne predpokladalo, a nesplatené záväzky sa oproti roku 2012 zvýšili o 8 %.

Tabuľka 2 – Využitie zdrojov ERF k 31. decembru 2013 (mil. EUR) Stav na konci roku 2012 Plnenie rozpočtu v rozpočtovom roku 2013 (čisté sumy) (42) Stav na konci roku 2013 Spolu Miera plnenia (38) 8. ERF (39) 9. ERF (39) 10. ERF Spolu 8. ERF 9. ERF 10. ERF Spolu Miera plnenia (38) A – ZDROJE (37) 48 920 - 104 - 336 548 108 10 481 16 114 22 433 49 028 B – VYUŽITIE 1. Rámcové záväzky (40) 43 991 89,9 % - 98 - 72 4 093 3 923 10 478 16 084 21 351 47 914 97,7 % 2. Individuálne záväzky (41) 38 059 77,8 % - 11 - 96 3 457 3 350 10 437 15 408 15 565 41 410 84,5 % 3. Platby 32 417 66,3 % 18 230 2 715 2 963 10 363 14 795 10 222 35 380 72,2 % C – Nesplatené záväzky (B1-B3) 11 574 23,7 % 115 1 289 11 129 12 534 25,6 % D – Disponibilný zostatok (A-B1) 4 929 10,1 % 3 30 1 082 1 114 2,3 %

PRIPOMIENKY DVORA AUDÍTOROV

Výročná správa Komisie o finančnom hospodárení s ôsmym až desiatym ERF

15. V nariadení o rozpočtových pravidlách, ktoré sa vzťahujú na desiaty ERF, sa požaduje, aby Komisia každý rok predložila správu o finančnom hospodárení s ERF (10). Dvor audítorov zastáva názor, že v tejto správe sú príslušné finančné informácie prezentované správne.

KAPITOLA II – VYHLÁSENIE DVORA AUDÍTOROV O VIEROHODNOSTI TÝKAJÚCE SA ERF

Vyhlásenie Dvora audítorov o vierohodnosti týkajúce sa ôsmeho, deviateho a desiateho ERF pre Európsky parlament a Radu – správa nezávislého audítora

I – V súlade s ustanoveniami článku 287 Zmluvy o fungovaní Európskej únie (ZFEÚ) a článku 141 nariadenia o rozpočtových pravidlách, ktoré sa vzťahujú na desiaty ERF, ako aj na predchádzajúce ERF, Dvor audítorov kontroloval: a) ročnú účtovnú závierku ôsmeho, deviateho a desiateho Európskeho rozvojového fondu za rozpočtový rok končiaci sa 31. decembra 2013, ktorá pozostáva zo súvahy, z výkazu hospodárskeho výsledku, tabuľky toku hotovosti, výkazu zmien čistých aktív a tabuľky záväzkov voči Európskym rozvojovým fondom a zo správy o finančnom hospodárení a ktorá bola schválená Komisiou dňa 17. júla 2014; b) a zákonnosť a riadnosť transakcií súvisiacich s účtovnou závierkou v právnom rámci ERF v súvislosti s časťou zdrojov z ERF, pri ktorých za finančné hospodárenie zodpovedá Komisia (11).

Zodpovednosť vedenia

II – V súlade s článkami 310 až 325 ZFEÚ a nariadeniami o rozpočtových pravidlách, ktoré sa vzťahujú na ôsmy, deviaty a desiaty ERF, vedenie zodpovedá za zostavenie a predloženie ročnej účtovnej závierky ERF na základe medzinárodne prijatých účtovných štandardov pre verejný sektor (12) a za zákonnosť a riadnosť príslušných transakcií. Táto zodpovednosť zahŕňa návrh, zavedenie a udržiavanie systému vnútornej kontroly relevantnej pre zostavenie a predloženie finančných výkazov, v ktorých sa nenachádzajú významné nesprávnosti v dôsledku podvodu alebo chyby. Vedenie tiež zodpovedá za zabezpečenie toho, aby boli činnosti, finančné transakcie a informácie uvedené vo finančných výkazoch v súlade s orgánmi, ktoré ich riadia. Komisia nesie konečnú zodpovednosť za zákonnosť a riadnosť transakcií, na ktorých sa zakladá účtovná závierka ERF (článok 317 ZFEÚ).

Zodpovednosť audítora

III – Zodpovednosťou Dvora audítorov je na základe auditu predložiť Európskemu parlamentu a Rade vyhlásenie o vierohodnosti týkajúce sa spoľahlivosti účtovnej závierky a zákonnosti a riadnosti príslušných transakcií. Dvor audítorov vykonal svoj audit v súlade s medzinárodnými audítorskými štandardmi a etickým kódexom IFAC a medzinárodnými štandardmi najvyšších kontrolných inštitúcií INTOSAI. Podľa týchto štandardov je Dvor audítorov povinný naplánovať a vykonať audit tak, aby získal primeranú istotu, že ročná účtovná závierka ERF neobsahuje významné nesprávnosti a že príslušné transakcie sú zákonné a riadne.

IV – Audit zahŕňa postupy na získanie audítorských dôkazov o sumách a údajoch v účtovnej závierke, ako aj o zákonnosti a riadnosti príslušných transakcií. Výber postupov závisí od úsudku audítora, ktorý hodnotí riziko významných nesprávností v účtovnej závierke, ako i to, či v príslušných transakciách došlo k závažnému porušeniu požiadaviek právneho rámca pre ERF, či už z dôvodu podvodu alebo chyby. Pri posudzovaní týchto rizík sa zohľadňuje vnútorná kontrola, ktorá je relevantná pre zostavenie a verné predloženie účtovnej závierky, a systémy dohľadu a kontroly, ktoré sú zavedené na zaistenie zákonnosti a riadnosti príslušných transakcií, aby sa mohli navrhnúť audítorské postupy vhodné za daných okolností, nie však na účel vyjadrenia stanoviska k účinnosti vnútornej kontroly. Audit tiež obsahuje hodnotenie vhodnosti uplatnených účtovných postupov a primeranosti účtovných odhadov, ako aj hodnotenie predloženia účtovnej závierky ako celku.

V – Dvor audítorov sa domnieva, že získal dostatočné a primerané audítorské dôkazy pre svoje stanoviská.

Spoľahlivosť účtovnej závierky

Stanovisko k spoľahlivosti účtovnej závierky

VI – Dvor audítorov zastáva názor, že ročná účtovná závierka ôsmeho, deviateho a desiateho ERF za rok končiaci sa 31. decembra 2013 vyjadruje verne zo všetkých významných hľadísk finančnú situáciu ERF k 31. decembru 2013, ako aj výsledky transakcií, toky hotovosti a zmeny čistých aktív za príslušný rozpočtový rok v súlade s nariadením o rozpočtových pravidlách, ktoré sa vzťahujú na ERF, a medzinárodne prijatými účtovnými štandardmi pre verejný sektor.

Zákonnosť a riadnosť transakcií súvisiacich s účtovnou závierkou

Príjmy

Stanovisko k zákonnosti a riadnosti príjmov súvisiacich s účtovnou závierkou

VII – Dvor audítorov zastáva názor, že príjmy súvisiace s účtovnou závierkou za rok končiaci sa 31. decembra 2013 sú zo všetkých významných hľadísk zákonné a riadne.

Záväzky

Stanovisko k zákonnosti a riadnosti záväzkov súvisiacich s účtovnou závierkou

VIII – Dvor audítorov zastáva názor, že záväzky súvisiace s účtovnou závierkou za rok končiaci sa 31. decembra 2013 sú zo všetkých významných hľadísk zákonné a riadne.

Platby

Základ pre vyjadrenie záporného výroku k zákonnosti a riadnosti platieb súvisiacich s účtovnou závierkou

IX – Dvor audítorov dospel k záveru, že systémy dohľadu a kontroly sú čiastočne účinné pri zabezpečovaní zákonnosti a riadnosti platieb súvisiacich s účtovnou závierkou. Dvor audítorov odhaduje najpravdepodobnejšiu chybovosť výdavkových transakcií týkajúcich sa ôsmeho, deviateho a desiateho ERF na 3,4 %.

Záporný výrok k zákonnosti a riadnosti platieb súvisiacich s účtovnou závierkou

X – Dvor audítorov zastáva názor, že vzhľadom na dôležitosť skutočností opísaných v bode týkajúcom sa základu pre vyjadrenie záporného výroku k zákonnosti a riadnosti platieb súvisiacich s účtovnou závierkou obsahujú platby súvisiace s účtovnou závierkou za rok končiaci sa 31. decembra 2013 významné chyby.

4. septembra 2014

Vítor Manuel da SILVA CALDEIRA

predseda

Európsky dvor audítorov

12, rue Alcide De Gasperi, 1615 Luxemburg, LUXEMBURSKO

PRIPOMIENKY DVORA AUDÍTOROV

Informácie na podporu vyhlásenia o vierohodnosti

Rozsah auditu a audítorský prístup

16. V prílohe 1.1 kapitoly 1 výročnej správy Dvora audítorov o plnení rozpočtu za rok 2013 sa opisuje všeobecný prístup a metodika Dvora audítorov. V súvislosti s auditom ERF je potrebné upozorniť na nasledujúce konkrétne skutočnosti.

17. Pripomienky Dvora audítorov k spoľahlivosti účtovnej závierky ERF sa týkajú finančných výkazov (13) a správy o výsledku finančného hospodárenia s ôsmym, deviatym a desiatym ERF (14) schválených Komisiou v súlade s nariadením o rozpočtových pravidlách pre ERF (15) a prijatých Dvorom audítorov spolu s vyhlásením účtovníka dňa 17. júla 2014. Súčasťou auditu bolo testovanie súm a zverejnených údajov, ako aj hodnotenie uplatnených účtovných zásad, významných odhadov, ktoré uskutočnilo vedenie, a celkovej prezentácie účtovnej závierky.

18. Súčasťou auditu riadnosti transakcií bolo:

a) preskúmanie všetkých príspevkov členských štátov a vzorky ďalších druhov príjmových transakcií;

b) preskúmanie vzorky 30 záväzkov (16);

c) preskúmanie vzorky 165 transakcií (17). Táto vzorka má byť reprezentatívnou vzorkou celého radu platieb v rámci ERF. Zahŕňala 93 platieb schválených desiatimi delegáciami EÚ (18) a 72 platieb schválených ústredím Komisie (19);

d) v prípadoch, keď sa zistili chyby, nasledovala analýza príslušných systémov kontroly s cieľom identifikovať konkrétne nedostatky;

e) posúdenie systémov kontroly v EuropeAid a delegáciách EÚ, ktoré zahŕňalo:

i) predbežné kontroly vykonávané zamestnancami Komisie, externými audítormi alebo dozornými úradníkmi pred uhradením platieb;

ii) monitorovanie a dohľad, a konkrétne kontrolu prijatia opatrení v nadväznosti na vonkajšie audity, overovacie misie, monitorovacie návštevy a štúdie EuropeAid o miere zostatkových chýb (residual error rate – RER) z rokov 2012 a 2013;

iii) vnútorný audit;

f) preskúmanie výročnej správy o činnosti (VSČ) vypracovanej Generálnym riaditeľom EuropeAid;

g) kontrolu prijatia opatrení na základe odporúčaní Dvora audítorov.

19. Ako sa uvádza v bode 4, EuropeAid realizuje väčšinu nástrojov vonkajšej pomoci financovaných zo všeobecného rozpočtu a z ERF. Pripomienky Dvora audítorov týkajúce sa účinnosti systémov dohľadu a kontroly, ako aj spoľahlivosti VSČ a vyhlásenia generálneho riaditeľa za rok 2013 sa vzťahujú na celú oblasť zodpovednosti EuropeAid.

Spoľahlivosť účtovnej závierky

20. Vo výkaze výsledku hospodárenia je medzi príjmami zahrnutý úrok z predbežného financovania (5,7 mil. EUR) súvisiaci s platbami predbežného financovania vyplatenými príjemcom vo výške presahujúcej 2 50 000 EUR. V prípade platieb predbežného financovania prekračujúcich 7 50 000 EUR je Komisia povinná každoročne vymáhať úrok (20). V porovnaní s rokom 2012 zistil Dvor audítorov určité zlepšenie, keďže počet a hodnota vymožených súm sa zvýšili (21). Povoľujúci úradníci vymenovaní subdelegovaním však stále systematicky nedodržiavajú toto pravidlo a výška príjmov z úroku uvedená v účtovnej závierke sa zakladá sčasti na odhadoch. Okrem toho sa úrok získaný z predbežného financovania vo výške od 2 50 000 do 7 50 000 EUR stále vo finančných výkazoch neuznáva ako finančný príjem, pretože Komisia zatiaľ nedokončila vývoj systému CRIS.

PRIPOMIENKY DVORA AUDÍTOROV ODPOVEDE KOMISIE

Riadnosť transakcií

Príjmy

21. Dvor audítorov pri audite zistil, že v príjmových transakciách sa nevyskytli významné chyby.

Záväzky

22. Dvor audítorov pri audite zistil, že v záväzkoch sa nevyskytli významné chyby.

Platby

23. Výsledky testovania platobných transakcií sú zhrnuté v prílohe 1 . Zo 165 platobných transakcií, ktoré skontroloval Dvor audítorov, bolo 45 (27 %) ovplyvnených chybami. Na základe 32 vyčíslených chýb Dvor audítorov odhaduje najpravdepodobnejšiu chybovosť na úrovni 3,4 % (22) (23). 23. Komisia sa nestotožňuje s analýzou Dvora audítorov, pokiaľ ide o dve chyby týkajúce sa verejného obstarávania s výrazným vplyvom na odhad chybovosti podľa Dvora audítorov. Pozri aj odpoveď Komisie na bod 26 písm. b).

Projekty

24. Zo 130 platobných transakcií kontrolovaných Dvorom audítorov bolo 42 (32 %) ovplyvnených chybami, pričom 30 (71 %) transakcií bolo ovplyvnených vyčísliteľnými chybami. Z 30 transakcií ovplyvnených vyčísliteľnými chybami 17 tvorili konečné transakcie schválené po vykonaní všetkých predbežných kontrol.

25. Rovnako ako v roku 2012 (24) sa chyby častejšie nachádzali v transakciách týkajúcich sa programových odhadov, grantov a dohôd o príspevku uzatvorených medzi Komisiou a medzinárodnými organizáciami ako v transakciách súvisiacich s inými formami podpory. Zo 72 kontrolovaných transakcií tohto typu bolo 32 (44 %) ovplyvnených chybami.

26. Hlavné typy vyčísliteľných chýb zistených Dvorom audítorov v platobných transakciách sa týkali príslušných projektov: 26.

a) chýbajúce podporné dokumenty preukazujúce vykonanie oprávnenej činnosti (12 transakcií);

b) nedodržanie pravidiel verejného obstarávania zo strany príjemcu (osem transakcií) (23); b) Komisia sa nestotožňuje s analýzou Dvora audítorov, pokiaľ ide o jednu vyčísliteľnú chybu. Komisia sa domnieva, že technické špecifikácie stanovené verejným obstarávateľom v súlade s jeho širokou diskrečnou právomocou, zásadou, ktorú uznal Súdny dvor, neboli neprimerané a nenarušili hospodársku súťaž. Táto zásada poskytuje právnu istotu pre verejných obstarávateľov, bez ktorej by mohol byť ohrozený každý budúci postup verejného obstarávania. Pokiaľ ide o ďalšiu chybu spojenú s verejným obstarávaním, Komisia sa domnieva, že je odrazom príliš prísneho výkladu pravidiel.

c) neoprávnené výdavky, napríklad výdavky týkajúce sa činností, ktoré neboli predmetom zmluvy (päť transakcií), neoprávnená DPH (tri transakcie), výdavky vzniknuté mimo obdobia realizácie projektu (dve transakcie) alebo výdavky, pri ktorých nebolo dodržané pravidlo pôvodu (jedna transakcia);

d) výdavky, ktoré príjemcom nevznikli (sedem transakcií);

e) nesprávny výpočet vykázaných výdavkov (päť transakcií).

27. V grafe 1 sa zobrazuje prehľad, akým podielom prispeli jednotlivé typy chýb k celkovej odhadovanej chybovosti. Chyby týkajúce sa nedodržania postupov verejného obstarávania zo strany príjemcov a chyby súvisiace s absenciou podporných dokumentov tvoria 70 % najpravdepodobnejšej chybovosti.

Graf 1 – Podiel jednotlivých typov chýb na celkovej chybovosti

Rámček 1 – Príklady vyčísliteľných chýb v transakciách týkajúcich sa projektov Rámček 1 – Príklady vyčísliteľných chýb v transakciách týkajúcich sa projektov

Chýbajúce podporné dokumenty na preukázanie výdavkov Dvor audítorov preskúmal konečné zúčtovanie výdavkov vzniknutých v rámci programu „Podpora pre činnosti spojené s budovaním mieru a prechodom“ vykonávanom medzinárodnou organizáciou v subsaharskej Afrike. Dvor audítorov testoval 25 výdavkových položiek. V súvislosti so štyrmi položkami týkajúcimi sa miezd zamestnancov a cestovných nákladov vo výške 18 200 EUR neboli Dvoru audítorov predložené základné podporné dokumenty na preukázanie týchto výdavkov (pracovná zmluva, výplatná páska, dôkaz o vyplatení miezd zamestnancov, faktúra, palubné lístky, dôkaz o uhradení cestovných nákladov).

Nedodržanie postupov verejného obstarávania zo strany príjemcu Dvor audítorov preskúmal konečné zúčtovanie výdavkov vzniknutých v rámci programu „Pomoc pre mikro a malé podniky“ v Afrike a odhalil chybu vo výške 23 398 EUR týkajúcu sa obstarania vybavenia IT pre podnikateľské informačné centrum. Podľa oznámenia o vyhlásení verejnej súťaže bola kritériom na udelenie zákazky najnižšia cena. V hodnotiacej správe neboli správne vyjadrené finančné ponuky predložené uchádzačmi. V dôsledku toho nebola zákazka udelená ponuke s najnižšou cenou. Rámcový audítor Komisie, ktorý vykonal finančný audit programu, chybu neodhalil.

Neoprávnené výdavky a výdavky, ktoré príjemcovi nevznikli Dvor audítorov preskúmal konečné zúčtovanie výdavkov vzniknutých v rámci „Programu poľnohospodárskych komodít všetkých štátov AKT“ vykonávanom medzinárodnou organizáciou. Výdavky vo výške 2 54 000 USD deklarované vykonávajúcim partnerom zahŕňali režijné náklady vo výške 17 675 USD, ktoré neboli podľa zmluvy povolené, a tieto výdavky boli teda neoprávnené. Okrem toho sa zistil rozdiel vo výške 3 862 USD medzi sumou, ktorú medzinárodná organizácia vyplatila vykonávajúcemu partnerovi ako zálohy, a skutočne vzniknutými výdavkami. Chyba naznačuje, že kontroly dodržiavania zmluvných podmienok vykonávaných medzinárodnou organizáciou a využívania záloh majú nedostatky. Neoprávnené výdavky a výdavky, ktoré príjemcovi nevznikli Komisia organizácii pripomenula uplatniteľné pravidlá a povinnosti. Prípady neoprávnenosti, ktoré zistil Dvor audítorov, umožnia Komisii prepočítať výšku príspevku EÚ. V budúcnosti sa budú vykonávať rozsiahlejšie overovacie misie programov, ktoré riadi táto organizácia.

28. Nevyčísliteľné chyby sa týkali nedostatkov v uplatnených postupoch verejného obstarávania (šesť transakcií), nedostatočných podporných dokumentov na preukázanie správnosti vyplatenej sumy (tri transakcie) a nepostačujúcich informácií, ktoré Dvoru audítorov neumožnili vyčísliť chyby v súvislosti s oprávnenosťou výdavkov (tri transakcie).

Rozpočtová podpora

29. Z 35 testovaných transakcií rozpočtovej podpory boli tri (9 %) ovplyvnené chybami, pričom dve (67 %) z nich boli ovplyvnené vyčísliteľnými chybami. 29. Komisia poznamenáva, že počet chýb súvisiacich s rozpočtovou podporou klesol od roku 2011 do roku 2013 o 82 %.

30. Vyčísliteľné chyby, ktoré Dvor audítorov odhalil v transakciách rozpočtovej podpory, sa týkali nesprávneho uplatnenia metódy bodovania s cieľom určiť, či príjemcovia splnili podmienky pre variabilnú splátku podmienenú výkonnosťou (jedna transakcia) a uplatnenia nesprávneho výmenného kurzu pri konvertovaní vyplatenej rozpočtovej podpory na miestnu menu (jedna transakcia).

31. Dvor audítorov zistil aj jednu nevyčísliteľnú chybu. Komisia od príjemcu nežiadala, aby predložil dôkazy o tom, že pri konvertovaní vyplatenej podpory na miestnu menu použil správny výmenný kurz.

Rámček 2 – Príklad vyčísliteľnej chyby v transakcii týkajúcej sa rozpočtovej podpory Nesprávne uplatnenie metódy bodovania v súvislosti s variabilnou splátkou podmienenou výkonnosťou Dvor audítorov preskúmal variabilnú splátku vo výške 4 1 81 250 EUR podmienenú výkonnosťou v rámci „Programu podpory pre plán územného rozvoja“ na Mayotte. Podľa dohody o financovaní by mala Komisia posudzovať dosiahnutý pokrok v súvislosti s dôveryhodnosťou rozpočtu osobitne za každú vybranú kapitolu rozpočtu. Komisia namiesto toho vykonala všeobecné hodnotenie založené na celkovej sume v rámci kapitol rozpočtu, čo znamenalo, že pozitívne a negatívne variácie jednotlivých kapitol rozpočtu sa po sčítaní navzájom anulovali. Nedodržanie metódy bodovania stanovenej v dohode o financovaní viedlo k preplatku vo výške 2 22 861 EUR (5,33 %). Rámček 2 – Príklad vyčísliteľnej chyby v transakcii týkajúcej sa rozpočtovej podpory Nesprávne uplatnenie metódy bodovania v súvislosti s variabilnou splátkou podmienenou výkonnosťou Komisia vykonala opravu následnej úhrady a zostavila príkaz na vymáhanie.

Preskúmanie vybraných systémov kontroly

32. Príloha 2 obsahuje zhrnutie výsledkov preskúmania systémov EuropeAid Dvorom audítorov.

Predbežné kontroly

33. Vzhľadom na to, že ide o rizikovú oblasť (pozri bod 6), EuropeAid sa spolieha predovšetkým na predbežné kontroly (kontroly vykonávané zamestnancami Komisie, externými dozornými úradníkmi alebo vonkajšími audítormi pred uhradením platby súvisiacej s projektom) s cieľom predísť nesprávnym platbám alebo ich odhaliť a napraviť. Rovnako ako v predchádzajúcich rokoch frekvencia chýb zistených Dvorom audítorov vrátane chýb s vplyvom na konečné výkazy nákladov, ktoré boli predtým predmetom vonkajších auditov a overovania výdavkov, poukazuje na nedostatky v týchto predbežných kontrolách.

PRIPOMIENKY DVORA AUDÍTOROV

34. EuropeAid prijal v máji 2013 akčný plán na riešenie nedostatkov zistených pri uplatňovaní systému kontroly EuropeAid (25). Akčný plán rieši niekoľko odporúčaní, ktoré Dvor audítorov predložil v o svojich predchádzajúcich výročných správach, ako aj záležitosti identifikované v štúdiách EuropeAid o miere zostatkových chýb z rokov 2012 a 2013. Jeho súčasťou je zvyšovanie informovanosti, odborné vzdelávanie a poskytovanie usmernenia o hlavných typoch chýb a o tom, ako im predísť. Ďalej sa v ňom vymedzujú opatrenia na zlepšenie kvality vonkajších auditov (26), ktoré sú kľúčovým prvkom systémov dohľadu a kontroly EuropeAid, ako aj na posilnenie spolupráce s medzinárodnými organizáciami v súvislosti s kontrolou riadnosti (pozri bod 40).

Monitorovanie a dohľad

35. Ako sa uvádza v predchádzajúcich výročných správach Dvora audítorov (27), v informačnom systéme riadenia EuropeAid týkajúcom sa výsledkov vonkajších auditov, overovania výdavkov a monitorovacích návštev a kontroly prijatia následných opatrení na ich základe, sa vyskytujú nedostatky. V dôsledku týchto nedostatkov je pre generálneho riaditeľa ťažké vyžadovať zodpovednosť vedúcich oddelení alebo delegácií EÚ za včasné prijatie následných opatrení alebo nápravu zistených nedostatkov a chýb v systémoch. EuropeAid vytvára v rámci modulu auditu informačného systému CRIS nové funkcie na zlepšenie kontroly prijímania následných opatrení na základe audítorských správ.

36. EuropeAid vytvára nástroj, ktorý má delegáciám EÚ pomôcť účinnejšie preverovať ich portfóliá projektov a stanoviť za prioritu kontrolu tých projektov, pri ktorých sa na základe hodnotenia rizika preukáže mimoriadna potreba monitorovania.

Štúdia o RER za rok 2013

37. EuropeAid vykonalo svoju druhú štúdiu o miere zostatkových chýb s cieľom zmerať úroveň chýb, ktorým sa nepodarilo predísť a ktoré nebolo možné odhaliť a opraviť prostredníctvom kontrol vedenia. Štúdia pozostávala z preskúmania reprezentatívnej vzorky transakcií týkajúcich sa zákaziek ukončených v období od septembra 2012 do augusta 2013 a jej cieľom bolo odhadnúť najpravdepodobnejšiu chybovosť v celkovom súbore ukončených zákaziek.

38. Výsledky štúdie RER za rok 2013 sú predložené vo VSČ (28). V štúdii sa RER odhaduje na 3,35 %, t. j. nad 2 % úrovňou významnosti stanovenou Komisiou. Medzi hlavné typy chýb identifikovaných v štúdii patria:

a) chýbajúce uspokojivé dokumenty preukazujúce oprávnenosť, ktoré mali predložiť prijímajúce organizácie (51,63 % RER);

b) odhad chýb, pretože neboli k dispozícii postačujúce dôkazy na skontrolovanie riadnosti transakcií (17,82 % RER);

c) nedodržanie postupov verejného obstarávania (12,45 % RER);

d) nevymožené a neopravené sumy (8,71 % RER);

e) iné typy chýb (9,39 %).

39. Transakcie vykonané medzinárodnými organizáciami predstavujú pätinu všetkých transakcií vo vzorke, tvoria však 29,18 % miery zostatkových chýb.

40. Ako uviedol Dvor audítorov vo svojej výročnej správe za rok 2012 (29), celkovo je koncepcia metodiky RER primeraná. Pri tejto druhej štúdii sa zdokonalil výpočet chybovosti jednotlivých transakcií, ako aj posudzovanie transakcií, ku ktorým neboli informácie momentálne k dispozícii.

PRIPOMIENKY DVORA AUDÍTOROV ODPOVEDE KOMISIE

41. Vo VSČ sa uvádza (30), že metodika RER „vedie k správnemu posúdeniu objemu chýb, ktoré neboli odhalené všeobecným systémom kontroly“ a že „výsledok celkového vyhodnotenia chýb bol následne vyjadrený s 95 % stupňom spoľahlivosti ako skutočná chybovosť“. Nejde tu o úplne presnú prezentáciu výsledkov štúdie RER: 41.

a) metodika RER odráža platné faktory nákladovej účinnosti, najmä pokiaľ ide o stupeň spoliehania sa na doterajšie audítorské či overovacie správy a rozsah vykonaného testovania vecnej správnosti. To zahŕňa obmedzenie rozsahu, ktoré by sa malo zverejniť, aby boli výsledky štúdie RER správne pochopené; a) S cieľom podporiť účinnú a nákladovo efektívnu štúdiu sa v metodike zvyškovej chybovosti (RER) predpokladá využitie predchádzajúcich kontrolných činností vrátane finančných a technických auditov, vyhlásení o vierohodnosti, overení, hodnotení a správ technických dozorných úradníkov. Tento aspekt metodiky zvyškovej chybovosti (RER) je založený na predpoklade, že výsledkom postupov RER nebudú väčšie výhody, ako sú výhody, ktoré už poskytujú doterajšie komplexné, náležite starostlivé kontrolné činnosti. Postupy predchádzajúcich kontrolných činností sa obvykle vykonajú s väčšou intenzitou a vyššími nákladmi ako postupy RER.

b) na základe štúdie RER z roku 2013 je 3,35 % skutočne odhadom najpravdepodobnejšej chybovosti, no 95 % stupeň spoľahlivosti znamená, že sa nachádza medzi spodnou a hornou hranicou chybovosti, ktoré však nie sú vyjadrené. b) Zverejnenie hornej a spodnej hranice chybovosti vo výročnej správe o činnosti za rok 2013 nebolo výslovne uvedené v pokynoch ústredných útvarov Komisie.

Vnútorný audit

42. Dvor audítorov vo výročnej správe za rok 2011 (31) poznamenal, že reorganizácia Komisie, ktorá sa uskutočnila v roku 2011, mala významný vplyv na činnosť oddelenia vnútorného auditu (Internal Audit Capability – IAC) (32). Komisia sa vo svojej odpovedi na výročnú správu Dvora audítorov za rok 2011 zaviazala posúdiť kapacitu IAC a zvážiť jeho prípadné posilnenie (33). To sa však nestalo a fungovanie IAC sa v roku 2013 výrazne nezlepšilo. 42. Komisia vykonala určité kroky s cieľom zlepšiť kapacitu oddelenia vnútorného auditu (IAC).

Preskúmanie výročnej správy o činnosti

43. Generálny riaditeľ vyjadruje vo svojom vyhlásení o vierohodnosti výhradu v súvislosti so zákonnosťou a riadnosťou transakcií, pretože suma považovaná za rizikovú (228,55 mil. EUR) predstavuje viac než 2 % platieb, ktoré EuropeAid vykonal v roku 2013. Generálny riaditeľ však tiež uvádza, že zavedené kontrolné postupy poskytujú potrebné záruky v súvislosti so zákonnosťou a riadnosťou príslušných transakcií. Dvor audítorov sa domnieva, že to nie je logický záver, pretože systémy kontroly nie sú účinné, keď nedokážu predchádzať významným chybám, odhaľovať ich a naprávať. 43. Vzhľadom na vysoko rizikové prostredie, v ktorom GR DEVCO funguje a na to, že zostatková chybovosť nie je dôsledkom koncepcie systému kontroly, ale nedostatkov jeho uplatňovania, je stále opodstatnené konštatovať, že zavedené kontrolné postupy poskytujú potrebné záruky týkajúce sa zákonnosti a správnosti príslušných transakcií.

44. Výhrada k zákonnosti a riadnosti sa vzťahuje na celkové výdavky, ktoré riadi EuropeAid. Výhrada je vhodná, ak sa nedostatky kontroly týkajú definovaných oblastí príjmov a výdavkov (34), nie však vtedy, ak majú vplyv na fungovanie systému kontroly ako celku a finančný dosah prekročí prah významnosti za celý rozpočet v zodpovednosti generálneho riaditeľa. Komisia však svojimi stálymi pokynmi pre VSČ nerieši jasným spôsobom danú situáciu.

ZÁVER A ODPORÚČANIA

Záver za rok 2013

45. Dvor audítorov na základe auditu dospel k záveru, že účtovná závierka ERF za rozpočtový rok končiaci sa 31. decembra 2013 vyjadruje verne zo všetkých významných hľadísk finančnú situáciu ERF k 31. decembru 2013 a výsledky operácií a toky hotovosti za príslušný rozpočtový rok v súlade s ustanoveniami nariadenia o rozpočtových pravidlách ERF a účtovnými pravidlami prijatými účtovníkom.

46. Dvor audítorov dospel k záveru, že za rozpočtový rok končiaci sa 31. decembra 2013: a) sa v príjmoch ERF nevyskytli významné chyby; b) sa v prijatých záväzkoch ERF nevyskytli významné chyby; c) boli platobné transakcie ERF ovplyvnené významnými chybami (pozri body 23 až 31).

47. Preskúmané systémy EuropeAid sa vyhodnotili ako čiastočne účinné (pozri body 19 a 32 až 38) (35). EuropeAid však v máji 2013 prijal akčný plán na riešenie hlavných zistených nedostatkov. 47. Komisia súhlasí s tým, že zatiaľ čo koncepcia systému kontroly je vo všeobecnosti konzistentná a správna, stále je potrebné zlepšiť uplatňovanie kontrolných mechanizmov. Akčný plán už v tomto smere dosahuje pokrok.

Odporúčania

48. V prílohe 3 sú uvedené výsledky preskúmania pokroku v zavádzaní odporúčaní Dvora audítorov z predchádzajúcich výročných správ. Vo výročných správach za rok 2010 a 2011 Dvor audítorov predložil 14 odporúčaní. Z týchto odporúčaní EuropeAid prijal v plnom rozsahu tri odporúčania, kým štyri boli prijaté vo väčšine ohľadov, päť bolo prijatých v niektorých ohľadoch a dve odporúčania neboli prijaté.

49. Pokiaľ ide o odporúčania, ktoré neboli prijaté, EuropeAid nezaviedol, aby sa usmernenia k analýze rizika povinne uplatňovali pri príprave ročných plánov auditov, a neposúdil kapacitu IAC účinne vykonávať svoju úlohu. 49. Komisia vykonala určité kroky s cieľom zlepšiť kapacitu oddelenia vnútorného auditu (IAC).

50. Pokiaľ ide o odporúčania vykonané len v niektorých ohľadoch, EuropeAid prijíma opatrenia: 50.

a) EuropeAid sa pripojil k pracovnej skupine, ktorú vedie GR pre rozpočet a ktorej úlohou je preskúmať nákladovú účinnosť jeho celkovej kontrolnej štruktúry. Vo VSČ za rok 2013 po prvýkrát predložil údaje o odhade nákladov na kontrolu a jej prínosov. Hoci z toho vyplýva, že EuropeAid venoval pozornosť potrebe monitorovať efektívnosť systémov dohľadu a kontroly, Dvor audítorov odhalil isté nedostatky týkajúce sa vyčíslenia prínosov, ktoré majú vplyv na spoľahlivosť pomerov nákladov a prínosov. a) Navrhli sa usmernenia týkajúce sa možných prístupov k výpočtu alebo odhadu prínosov a nákladov najbežnejších systémov vnútornej kontroly v Komisii spolu so súvisiacimi vzormi vnútornej kontroly. Od každého GR sa očakáva, že bude uplatňovať prístupy k odhadu prínosov a nákladov svojich príslušných stratégií vnútornej kontroly v súvislosti so zodpovedajúcimi výdavkami – vrátane najlepšieho odhadu vyčísliteľných a nevyčísliteľných prínosov kontrol. V súlade so záväzkami prijatými v súhrnnej správe bude GR pre rozpočet pokračovať vo vývoji ďalších usmernení, v ktorých určí obmedzený počet ukazovateľov nákladovej efektívnosti, ktoré by sa mohli používať v celej Komisii a presnejšie vymedzí metodiku, ktorá sa má používať na ich výpočet.

b) EuropeAid pripravuje nástroje a usmernenia pre delegácie EÚ zamerané na lepšie stanovenie priorít pri ich monitorovacích návštevách projektov a posudzovanie kvality audítorských správ.

c) EuropeAid pripravuje nové funkcie v rámci modulu informačného systému CRIS pre audit s cieľom zlepšiť nadväzný postup po auditoch a správach o overení výdavkov (pozri bod 35).

51. Na základe tohto preskúmania a zistení a záverov za rok 2013 Dvor audítorov EuropeAid odporúča: 51.

— Odporúčanie 1: zabezpečiť, aby všetci povoľujúci úradníci vymenovaní subdelegovaním každoročne vymáhali úroky z predbežného financovania prekračujúceho 7 50 000 EUR. Komisia prijíma toto odporúčanie. Opatrenia, ktoré Komisia vykonala, už priniesli dobré výsledky. Komisia v roku 2014 zintenzívni tieto opatrenia.

— Odporúčanie 2: do konca roku 2014 ukončiť vývoj systému CRIS, aby sa úroky z predbežného financovania vo výške od 2 50 000 do 7 50 000 EUR uznali ako finančné príjmy. Komisia prijíma toto odporúčanie. Vzhľadom na vykonávanie nového finančného nariadenia a spustenie súvisiaceho účtovníctva založeného na akruálnom princípe (ABAC) nebolo možné zaviesť daný prvok podľa plánu. Dokončenie je teraz naplánované na posledný štvrťrok 2014.

— Odporúčanie 3: prehodnotiť vyčísľovanie prínosov zavedených kontrol. Komisia prijíma toto odporúčanie a bude pokračovať v zlepšovaní vyčíslenia prínosov kontrol v súlade s usmerneniami, ktoré poskytli ústredné útvary Komisie.

— Odporúčanie 4: vo VSČ informovať o pokroku vykonávania akčného plánu na riešenie nedostatkov systému kontroly. Komisia prijíma toto odporúčanie.